Luis Vanderlei

Luis Vanderlei Cagnoto (s. 7. elokuuta 1978, São Paulo, Brasilia), tunnetumpi nimellä Luis Vanderlei tai lempinimellä Deco, on brasilialainen jalkapalloilija, pelipaikaltaan keskikenttämies. Kauden 2012  Luis Vanderlei pelasi Ykkösen FC Hämeenlinnassa.

Luis Vanderlei tuli Brasilian São Paulon osavaltion Guarulhosiasta Suomeen torniolaiseen ykkösen joukkueeseen Tornion Pallo-47 kaudeksi 2007. Torniolaisjoukkueen valmentajana toimi silloin pitkään Suomessa asunut brasiliainen, entinen pelimies Luiz Antonio. Vasenjalkaisen taiturin pelipaikaksi tuli ns. kymppipaikka. Hän pelasi TP-47:ssä kaksi ykkösen kautta ja 43 ottelua tehden niissä yhdeksän maalia. http://www.miestenykkonen.fi/taustasivut/artikkeliarkisto/?num=12472 - Ykkönen: Taiturin ura oli hetken vaakalaudalla, 5.7.2007

Kaudeksi 2009 Luis Vanderlei siirtyi silloin vielä Kakkosessa pelaavaan Oulun Palloseuraan, joka nousi kyseisellä kaudella Ykköseen. Luis Vanderlei itse teki kaudella 2009 16 maalia. Kaikkiaan Luis Vanderlei pelasi OPS:ssä kolme kautta, joista kaksi viimeistä Ykkösessä.http://www.oulufutis.com/04_10_2010/luis-vanderlei-jatkaa-kaksi-kautta-ops-jpssa/ - OuluFutis: Luis Vanderlei jatkaa kaksi kautta OPS-jp:ssa, 4.10.2010 Kaksivuotinen sopimus päättyi syksyllä 2011.http://www.kaleva.fi/urheilu/luizao-jatkaa-opsssa-luis-vanderlei-ei/560797/ - Kaleva: Luizao jatkaa OPS:ssa, Luis Vanderlei ei, 27.10.2011  

Pian sen jälkeen Luis Vanderlei solmi sopimuksen Ykkösessä pelaavan FC Hämeenlinnan kanssa, jossa hän aloitti keväällä 2012. http://yle.fi/alueet/hame/2011/10/taiturimainen_luis_vanderlei_fc_hameenlinnan_paitaan_2989194.html - YLE Häme: Taiturimainen Luis Vanderlei FC Hämeenlinnan paitaan, 31.10.2011

Luis Vanderlei on pelannut Ykkösessä kaikkiaan viisi kautta, 112 ottelua tehden niissä 29 maalia.

 Lähteet 

Aiheesta muualla
 Luis Vanderlein tilastoja Playerhistory.comissa

Luokka:Brasilialaiset jalkapalloilijat
Luokka:Vuonna 1978 syntyneet
Luokka:Elävät henkilöt